**Dominique Ohaco** (født 19. desember 1995) er en chilensk freestylekjører som konkurrerer i slopestyle. Hun representerte landet sitt i Vinter-OL 2014 i Sotsji, der hun ble nummer 13. Hun var Chiles flaggbærer under åpningsseremonien. Hun deltok igjen i Vinter-OL 2018 og Vinter-OL 2022.

Idrettskarriere
---------------

Ohaco debuterte i verdenscupen i Verdenscupen i snøbrett i mars 2012 i Mammoth i USA, der hun kom på 13.-plass i slopestyle. Hun deltok i Verdenscupen i snøbrett 2012/13, og kom der på 55.-plass totalt og sjuendeplass i slopestylecupen, og hun kom på niendeplass i slopestyle under VM i snøbrett 2013 på Voss. I Verdenscupen i snøbrett 2013/14 fikk hun en femteplass og en sjuendeplass i slopestyle som beste enkeltresultater, og hun endte på 56.-plass i verdenscupen totalt og tiendeplass i slopestylecupen. Hun deltok i slopestyle under Vinter-OL 2014 i Sotsji, og kom der på 13.-plass.

Hun vant et slopestylerenn i Nordamerikacupen i snøbrett 2014/15, og deltok i Junior-VM i snøbrett 2015, der hun kom på tiendeplass i slopestyle. I Verdenscupen i snøbrett 2014/15 kom hun på 104.-plass totalt og 15.-plass i slopestylecupen. I sesongen 2015/16 vant hun slopestyle i et europacuprenn og Big Air i et søramerikacuprenn, og med to ellevteplasser i verdenscupen endte hun på 102.-plass i Verdenscupen i snøbrett 2015/16, og hun kom der på 17.-plass i slopestyle.

2016/17-sesongen startet med en seier og en andreplass i Søramerikacupen i snøbrett 2016/17, og i Verdenscupen i snøbrett 2016/17 kom hun på 89.-plass totalt, og hennes beste cup ble Big Air-cupen, der hun kom på 12.-plass. Under VM i snøbrett 2017 kom hun på 14.-plass i slopestyle. 2017/18-sesongen startet som sesongen før, med en seier og en andreplass i slopestyle under Søramerikacupen i snøbrett 2017/18, og hun kom der på en delt førsteplass både i søramerikacupen totalt og i slopestylecupen. I Verdenscupen i snøbrett 2017/18 kon hun på 35.-plass totalt, på 12.-plass i slopestylecupen og tredjeplass i Big Air-cupen. Hun deltok i sitt andre OL da hun deltok i Vinter-OL 2018, og hun kom der på 20.-plass i slopestyle.

Hun deltok kun i to renn i 2018/19-sesongen, der hun vant sitt eneste renn i Søramerikacupen i snøbrett 2018/19, i slopestyle. I 2019/20-sesongen deltok hun kun i et verdenscuprenn i Canada, der hun kom på 16.-plass i slopestyle. I Verdenscupen i snøbrett 2020/21 ble Big Air hennes beste cup, der hun kom på 18.-plass. Hun deltok i VM i snøbrett 2021, og kom der på 13.-plass i Big Air.

Hun ble chilensk mester i slopestyle og Big Air i september 2021. Hun representerte Chile under Vinter-OL 2022, og var der flaggbærer i åpningsseremonien sammen med Henrik von Appen. Hun kom der på 16.-plass i Big Air og 22.-plass i slopestyle.

Referanser
----------

1. ↑   (på en) *Olympedia*, 2006, Wikidata Q95606922,
2. ↑  «Schedule and results». www.sochi2014.com. Arkivert fra originalen 29. januar 2014. Besøkt 9. mars 2014.
3. ↑  FIS - *Dominique Ohaco - Results 2013*, besøkt 22. februar 2022.
4. ↑  FIS - *Dominique Ohaco - Results 2014*, besøkt 22. februar 2022.
5. ↑  FIS - *Dominique Ohaco - Results 2015*, besøkt 22. februar 2022.
6. ↑  FIS - *Dominique Ohaco - Results 2016*, besøkt 22. februar 2022.
7. ↑  FIS - *Dominique Ohaco - Results 2017*, besøkt 22. februar 2022.
8. ↑  FIS - *Dominique Ohaco - Results 2018*, besøkt 22. februar 2022.
9. ↑  FIS - *Dominique Ohaco - Results 2019*, besøkt 22. februar 2022.
10. ↑  FIS - *Dominique Ohaco - Results 2020*, besøkt 22. februar 2022.
11. ↑  FIS - *Dominique Ohaco - Results 2021*, besøkt 22. februar 2022.
12. ↑  FIS - *Dominique Ohaco - Results 2022*, besøkt 22. februar 2022.
13. ↑  Olympics.com - *Dominique Ohaco* Arkivert 5. februar 2022 hos Wayback Machine. besøkt 22. februar 2022.

Eksterne lenker
---------------

* (en) Dominique Ohaco – Olympics.com Rediger på Wikidata

* (en) Dominique Ohaco – Olympedia Rediger på Wikidata

* (en) Dominique Ohaco – Sports-Reference (OL-resultater – arkivert) Rediger på Wikidata

* (en) Dominique Ohaco – FIS (freestyle) Rediger på Wikidata